《访陈晦伯先生，晦伯留饮斋中有述》
明代·袁宗道

生平向大雅，遂得窥外屏。青嶂排杰阁，绿竹净西轩。

乌几罗莴轴，鸟迹辨《三坟》。愧予蠡管测，睹此摇心魂。

眴目宛委洞，旋面海若门。缱绻日云夕，篝灯还细论。

兕觥湛绿醑，麈尾发玄言。把臂须臾间，鄙怀难具陈。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。